ORDE DE EXECUCIÓN DE LIMPEZA DE FINCAS: Nº 284 NO LUGAR A PATELA CUNTIS
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 15/12/2014)

De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, faise público, mediante a publicación do presente anuncio no Taboleiro de Edictos da Casa do Concello e no BOP, a notificación da Resolución de Alcaldía 857/2014, de data 24 de novembro, pola que se acorda ditar orde de execución de limpeza da parcela 284 sita no Lugar de A Patela, con referencia catastral nº 36015G502002840000LE (expediente 5/2013), a consecuencia do seu deficiente estado de conservación, podendo ocasionar danos a veciños e propiedades lindantes, para que os propietarios procedan a súa limpeza de conformidade co establecido na Lei 3/2007, de prevención de incendios, de conformidade co disposto no informe emitido pola Técnica de Medioambiente, de data 15/04/2014 no que, tras a correspondente visita de inspección, informa sobre a necesidade de requirir ao propietario para que proceda a xestionar a biomasa vexetal na totalidade da parcela coa eliminación das especies de eucaliptos, e piñeiros, mimosa, queiruga, carqueixa, xesta piorno, uz, carpaza, fento silva, toxo, segundo as especificacións establecidas na Lei 3/2007 de prevención de incendios, na Orde de 31.07.2013 e nas normas que regulan a limpeza, tala e poda como función de prevención en casos coma o presente. O custe estimado dos traballos precisos para a limpeza da maleza e do arborado da finca obxecto da orde de execución é de 592,98€, e o prazo concedido para a súa execución é de 15 días naturais. Este prazo comezará a contar dende o día seguinte á publicación deste anuncio no Boletín Oficial da Provincia. No caso de incumprimento inxustificado desta orde de execución, o Concello poderá adoptar calquera das medidas de execución forzosa. As persoas interesadas poderán comparecer nas oficinas municipais para coñecer o contido íntegro do expediente. Contra esta resolución, que pon fin á vía administrativa, poderá interpor recurso potestativo de reposición ante o mesmo órgano que ditou o acto, no prazo dun mes contado a partir do día seguinte ao da súa notificación, de conformidade co establecido no art.116.1 da Lei 30/1992, de réxime xurídico das administracións públicas e do procedemento administrativo común, segundo a redacción dada pola Lei 4/1999, de 13 de xaneiro. Esta resolución tamén poderá ser impugnada directamente mediante recurso contencioso-administrativo ante o órgano competente da xurisdicción Contenciosa-Administrativa, no prazo de 2 meses contados dende o día seguinte ao da notificación deste acto, segundo o disposto nos art.8.1 e 46.1 da Lei 29/1998, de 13 de xullo, reguladora da xurisdicción contencioso-administrativa. O recurso potestativo de reposición deberá ser resolto e notificado no prazo de 1 mes, segundo o establecido no art.117.2 da citada lei 30/1992, modificada pola Lei 4/1999, entendéndose desestimado polo transcurso deste prazo sen que sexan notificada resolución expresa, de conformidade co disposto no art.43.2 da devandita Lei. Resolto o recurso de reposición pode interpoñerse o contencioso administrativo, ante o órgano competente da xurisdicción Contenciosa-Administrativa, no prazo de 2 meses, se a resolución fose expresa, ou no de 6 meses se non o fose, segundo o establecido no art.46.1 da Lei 29/1998, de 13 de xullo. Este prazo contarase dende o día seguinte a aquel no que se notifique a resolución expresa do recurso potestativo de reposición ou en que deba entenderse presuntamente desestimado, de acordo co establecido no art.46.4 da Lei 29/1998, de 13 de xullo. Non obstante, poderá utilizar calquera outro recurso que estime conveniente. A Secretaria.